Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
13 ก.ค. 2558

หุ้นธนาคารหนุน SET ยืนเหนือ 1,480  จุด ขณะที่กลุ่มอสังหาฯ เริ่มดูดี
ดัชนี SET อยู่ที่ 1,486.41 จุด +1.51 จุด +0.10% ปริมาณซื้อขาย 12,574  ลบ.
แนวรับ:          1,470          แนวต้าน:          1,480/1,495
 
สรุปทิศทางและแนวโน้มตลาด
SET เคลื่อนไหวแคบกรอบ 1,476-1,494 จุด…กลุ่มธนาคาร เริ่มประกาศงบ 2Q15 ตั้งแต่วันนี้: SET เคลื่อนไหวในกรอบแคบตั้งแต่เปิดตลาด โดยมีแรงขายทำกำไรในหุ้นกลุ่มพลังงาน และสื่อสาร (แนะนำ “ซื้อ” INTUCH ในช่วงอ่อนตัว ด้วยแนวรับ 79 บาท) ขณะที่หุ้นกลุ่มธนาคารแข็งแกร่งกว่าตลาด โดย TISCO เริ่มประกาศผลการดำเนินงาน 2Q15 วันนี้ ตามมาด้วย KBANK (ต้าน 190.5) SCB (ต้าน 157.5) BBL (ต้าน 180) วันที่ 16-17 ก.ค. และ KTB (ต้าน 17.8) ในสัปดาห์หน้า ซึ่งเป็นจังหวะ Trading ระยะสั้น
กลุ่มอสังหาฯ เริ่มแข็งแกร่งกว่าตลาด…Valuation ต่ำด้วย PE 5-8x และ Dividend Yield มากกว่า 5%: แม้ Momentum เศรษฐกิจที่อ่อนแอ แต่ด้วย Valuation ในเชิง PE ต่ำ 5-8x ปีนี้ และ Dividend Yield มากกว่า 5% และผลการดำเนินงานที่คาดว่าจะเติบโตทั้ง y-y และ q-q ทำให้หุ้นกลุ่มอสังหาฯ มีแนวโน้มแข็งแกร่งกว่าตลาดระยะสั้น แนะนำ “เก็งกำไร” SIRI ( แนวต้าน 1.78/1.81 – The LINE 71 เปิดตัวเร็วๆ นี้ คาดว่าจะได้รับการตอบรับดีจากลูกค้า หลัง The LINE หมอชิตขายหมดภายใน 1 วัน), SPALI ( แนวต้าน 18.4/19.0 – PE ต่ำที่ 6x และให้อัตราผลตอบแทนจากเงินปันผล 6% ขณะที่ Backlog สูง 86%), QH (แนวต้าน 2.52 บาท – ราคาปัจจุบันต่ำกว่า NAV ที่ถือหุ้นใน HMPRO QHPF QHHR LHBANK และ Office Building ที่ 2.54 บาท/หุ้น) และ LPN (แนวต้าน 18.5 บาท – กำไร 2Q15 เติบโตเด่นทั้ง y-y และ q-q)
หุ้นที่น่าสนใจทางเทคนิค
THANI “ซื้อ” ราคาหุ้นดีดตัวจากฐานบริเวณ แท่งเทียนทำรูปแบบ Bullish Kicker สามารถกลับมายืนเหนือเส้นค่าเฉลี่ยระยะเดือน พร้อมปริมาณการซื้อขายที่เพิ่มสูงขึ้น มีแนวต้านบริเวณเส้นค่าเฉลี่ย 3 เดือนที่ 3.06 บาท และเป้าระยะกลางที่ 3.20 บาท
EPG “ซื้อ” ราคาหุ้นสามารถดีดตัวขึ้นมายืนเหนือเส้นค่าเฉลี่ย 3 เดือนได้อีกครั้ง เครื่องมือชี้ทิศทาง DI+ กลับมาตัด DI- ขึ้นอีกครั้ง เป็นจังหวะซื้อเก็งกำไร มีแนวต้านระยะสั้นที่ 9.70 บาท หากผ่านไปได้จะมีเป้าหมายถัดไปที่ 10.00 บาท
BWG “ซื้อ” ราคาหุ้นมีจังหวะฟื้นตัวขึ้นต่อหลังปรับตัวลงแรง ด้วยแท่งเทียนรูปแบบ Morning Star สามารถกลับมายืนเหนือเส้นค่าเฉลี่ย 7 วันได้อีกครั้ง เป็นจังหวะซื้อเก็งกำไรตามการฟื้นตัว มีแนวต้านแรกที่ 1.73 บาท และแนวต้านถัดไปที่ 1.80 บาท
 
Futures แนวรับ         แนวต้าน
SET50       960            965
                955            970
Gold         18700          18900
               18600          19000
Oil           1950           2000
               1900           2070